Ragnhild Bente Andersen
Store norske leksikon,Sport og spill,Øvrige sporter,Orientering
Ragnhild Bente Andersen er en norsk tidligere orienteringsløper. Andersen ble verdensmester i stafett i 1987, og tok VM-sølv i stafett 1991.
Andersen vant verdenscupen i orientering sammenlagt i 1990 og ble nordisk mester individuelt i 1993. Hun vant seks individuelle NM-gull i perioden 1990 til 1995, derav ett på klassisk distanse i 1990 som ga kongepokal. I tillegg tok hun seks NM-gull i stafett med Halden skiklubb i perioden 1987 til 1993.Andersen var meget løpssterk og vant også NM-gull i terrengløp i 1991. Les mer i Store norske leksikon orientering norgesmestere i orientering vinnere av verdenscupen i orientering norske verdensmestere i orientering